**Izziņa par atzinumos sniegtajiem iebildumiem**

|  |
| --- |
| **par Ministru kabineta noteikumu projektu „Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā””** |

**(dokumenta veids un nosaukums)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 08.05.2019 |
| Saskaņošanas dalībnieki | S.Zakovska, L.Naudiņa Finanšu ministrija  E.Gūte Tieslietu ministrija |
|  |  |
|  | |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |  |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | – | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Tieslietu ministrija** |  |  |
| 1. | “45.1 Šo noteikumu 43.4. apakšpunktā minēto atbalstu var saņemt pretendents, kas ir reģistrējies Zinātnisko institūciju reģistrā vismaz piecus gadus.” | Lai projekta 16. punktā izteiktais Ministru kabineta 2015. gada 3. februāra noteikumu Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi) 45.1 punkts tiktu piemērots nepārprotami, lūdzam norādīt, no kura brīža sākas piecu gadu atskaites termiņš. | **Ņemts vērā.** | “45.1 Šo noteikumu 43.4. apakšpunktā minēto atbalstu var saņemt pretendents, kas ir reģistrējies Zinātnisko institūciju reģistrā vismaz piecus gadus pirms iesnieguma iesniegšanas dienas.” |
| 2. |  | Vēršam uzmanību, ka projekta 21. punktā izteiktajā noteikumu 7. pielikuma 4. punktā norādīta atsauce uz “nitrātu direktīvu”, savukārt minētā pielikuma 23. punktā norādīta atsauce uz “atjaunojamās enerģijas direktīvu”.  Vēršam uzmanību, ka Eiropas Savienības direktīvas nav tieši piemērojami Eiropas Savienības tiesību akti, tāpēc nacionālajos normatīvajos aktos direktīvu prasības ietver, to saturu pārņemot attiecīgajā nacionālajā normatīvajā aktā. Minētais izriet no Līguma par Eiropas Savienības darbību 288. panta. Uzsveram, ka Latvijas tiesību sistēmā atsauces uz Eiropas Savienības direktīvām normatīvā akta pamattekstā neveido (nejaukt ar informatīvajām atsaucēm uz Eiropas Savienības direktīvām). Ievērojot minēto, lūdzam precizēt projekta 21. punktu. | **Ņemts vērā.** | Skatīt precizēto noteikuma projekta 24.punktā izteiktā 7.pielikuma 4. un 23.punktu. |
| 3. |  | Norādām, ka noteikumu 49.1 punkts attiecās uz laika periodu līdz 2018. gada 1. jūlijam. Attiecīgi lūdzam papildināt projektu, svītrojot vai precizējot minēto noteikumu normu. | **Ņemts vērā.** | Svītrots noteikumu 49.1 punkts |
| 4. |  | Lūdzam precizēt noteikumu 5. un 6. pielikuma nosaukumu saistībā ar projekta 7. - 9. punktā ietvertajiem noteikumu grozījumiem. | **Ņemts vērā.** | 1. Izteikt 5.pielikuma nosaukumu šādā redakcijā:  **“Iesniegums atbalsta saņemšanai ilgtermiņa kredītprocentu daļējai dzēšanai pretendentiem, kas nodarbojas ar lauksaimniecības produktu pārstrādi, kā arī zvejniecību un zvejas produktu apstrādi”**  2. Izteikt 6.pielikuma nosaukumu šādā redakcijā:  **“****Iesniegums atbalsta saņemšanai īstermiņa kredītprocentu dzēšanai pretendentiem, kas nodarbojas ar lauksaimniecības produktu pārstrādi, kā arī zvejniecību un zvejas produktu apstrādi”** |
|  |  | **Finanšu ministrija** |  |  |
| 5. | 36.1 Pretendentam, kas nodarbojas ar lauksaimniecības produktu pārstrādi, ilgtermiņa aizdevumam vai finanšu līzingam, kā arī citam investīciju atbalstam par vienām un tām pašām attiecināmajām izmaksām maksimālā atbalsta intensitāte nepārsniedz 50 procentu no attiecināmo izmaksu apmēra, un maksimālā atbalsta summa viena pretendenta vienam ieguldījuma projektam nepārsniedz 7 500 000 euro. | Ievērojot MK noteikumu projekta 10.punktā minēto, kā arī Ministru kabineta 2015. gada 3. februāra noteikumu Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā" (turpmāk – MK noteikumi Nr. 59) 11.8.apakšpunktā paredzēto atbalsta apvienošanas iespēju, tai skaitā arī ar citu valsts atbalstu, ievērojot, ka kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, vēršam uzmanību, ka praksē ir iespējama situācija, kad atbalsta pretendents viena ieguldījuma projekta ietvaros citā atbalsta programmā atbalstu var būt saņēmis, piemēram, kā reģionālo ieguldījumu atbalstu, saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 14.pantu un attiecīgi šajā gadījumā maksimāli pieļaujamā atbalsta intensitāte ir 35 % lielajiem uzņēmumiem un 45% vidējiem uzņēmumiem. Lai nodrošinātu, ka tiek ievērota maksimāli pieļaujamā atbalsta intensitāte, lūdzam precizēt MK noteikumu projekta 10.punktu. | **Ņemts vērā.** | 36.1 Pretendentam, kas nodarbojas ar lauksaimniecības produktu pārstrādi, 34.punktā minētajam atbalstam par vienām un tām pašām attiecināmajām izmaksām maksimālā atbalsta intensitāte nepārsniedz 50 procentu no attiecināmo izmaksu apmēra, un maksimālā atbalsta summa viena pretendenta vienam ieguldījuma projektam nepārsniedz 7 500 000 *euro*. |
| 6. |  | Ņemot vērā to, ka MK noteikumi Nr. 59 skaidri nenosaka komercdarbības atbalsta piešķiršanas brīdi, lūdzam papildināt MK noteikumu projektu ar punktu/-iem, kas noteiktu komercdarbības atbalsta piešķiršanas brīdi projekta iesniedzējam. Skaidrojam, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka komercdarbības atbalsts saskaņā Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam ticis piešķirts tā saņēmējam. No pašreizējās MK noteikumu Nr. 59 11.2. apakšpunkta redakcijas izriet, ka, Lauku atbalsta dienests pieņem lēmumu par iesnieguma apstiprināšanu vai noraidīšanu, taču no minētā nav skaidrs, vai šis lēmuma pieņemšanas brīdis tiks uzskatīts par juridiski saistošu brīdi, kad atbalsta saņēmējam radīsies likumīgas tiesības saņemt *de minimis* atbalstu. Lūdzam atbilstoši papildināt MK noteikumu Nr. 59, piemēram, to 11.2. apakšpunkta redakciju. | **Ņemts vērā.** | Aizstāt 11.2. punktā vārdus “iesnieguma apstiprināšanu” ar vārdiem “iesnieguma apstiprināšanu, kas uzskatāms par valsts atbalsta piešķiršanas brīdi”; |
| 7. |  | Lūdzam papildināt anotāciju ar skaidrojumu, kas ir identificētie pretendenti, kuri nodarbojas ar lauksaimniecības produktu pārstrādi un varēs saņemt atbalstu. | **Ņemts vērā.** | Lauksaimniecības produktu pārstrāde ir jebkura darbība, ko veic ar lauksaimniecības produktu, tās rezultātā iegūstot citu produktu, kas arī ir lauksaimniecības produkts, izņemot lauku saimniecībā veiktas darbības, kas vajadzīgas, lai dzīvnieku vai augu produktu sagatavotu pirmajai pārdošanai. |
| 8. |  | Lūdzam papildināt anotāciju ar informāciju attiecībā uz demarkāciju ar darbības programmas “Izaugsme un nodarbinātība” 1.prioritārā virziena specifiskajiem atbalsta mērķa (turpmāk – SAM) 1.1.1. “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākumu “Praktiskas ievirzes pētījumi”, 1.1.1.2. pasākumu “Pēcdoktorantūras pētniecības atbalsts” un SAM 1.2.1. “Palielināt privātā sektora investīcijas P&A” 1.2.1.1. pasākumu “Atbalsts jaunu produktu tehnoloģiju izstrādei kompetences centru ietvaros”. | **Ņemts vērā.** | Zinātniskajām institūcijām paredzētajam atbalstam ar pētījumu un laboratorisko analīžu veikšanu saistītās materiālās bāzes pilnveidošanai izvērtēta demarkācija ar darbības programmas “Izaugsme un nodarbinātība” 1.prioritārā virziena specifiskā atbalsta mērķa (turpmāk – SAM) 1.1.1. “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākumu “Praktiskas ievirzes pētījumi”, 1.1.1.2. pasākumu “Pēcdoktorantūras pētniecības atbalsts” un SAM 1.2.1. “Palielināt privātā sektora investīcijas P&A” 1.2.1.1. pasākumu “Atbalsts jaunu produktu tehnoloģiju izstrādei kompetences centru ietvaros”, un paredzētie atbalsta pasākumi nepārklājas. |
| 9. |  | Lūdzam papildināt anotāciju ar skaidrojumu par MK noteikumu projekta 5.punktā paredzētajām izmaiņām. | **Ņemts vērā.** | Projekta 7. punkts papildināts ar prasību bankas izziņā norādīt informāciju par līgumā piešķirto aizdevuma summu, lai mazinātu administratīvo slogu atbalsta saņēmējam un atbalsta pretendentam. |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Linda Voiče

|  |
| --- |
| (par projektu atbildīgās amatpersonas vārds un uzvārds) |
| Vecākā referente |
| (amats) |
| tālr. 67027121; fakss: 67878722 |
| (tālruņa un faksa numurs) |
| Linda.Voice@zm.gov.lv |
| (e-pasta adrese) |